Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2024/13

Atbildes uz 08.03.2024. iesniegtajiem jautājumiem 

1.jautājums:
Saskaņā ar Konkursa nolikuma 2.2.1.apakšpunktu Konkursa rezultātā būvdarbu līgumi tiek slēgti, nosakot, katrā iepirkumu daļā noslēdzamajam līgumam konkrētu izpildes termiņu. Šobrīd no iepirkuma dokumentācijas var secināt, ka visi būvdarbu līgumi jāuzsāk vienlaicīgi. Līdz ar to noteiktā laika periodā, vienlaicīgi notiktu darbi visos 19. ielu posmos, radot būtiskus satiksmes ierobežojumus visā Rīgas valstspilsētas teritorijā.
Lūdzam skaidrot, vai uzvarējušais pretendents varēs izvēlēties, kad faktiski uzsākt līguma izpildi katrā Konkursa daļā, ņemot vērā, ka netiek pārsniegts Konkursa nolikumā noteiktais katra līguma izpildes ilgums. Un šādas iespējas gadījumā, lūdzam Pasūtītāju arī noteikt konkrētu termiņu (piemēram – 1. septembris, 1.oktobris), līdz kuram jābūt izpildītiem visiem līgumiem. Tādejādi pretendentiem būtu zināms galējais termiņš, kura ietvaros tie, piemērojot dažādus uzsākšanas laikus, izpildīt līgumus Konkursa nolikuma 2.2.1.apakšpunktā noteiktajos termiņos. 
Tas jo būtiski ir gan gadījumā, ja kāds pretendents iegūst līguma slēgšanas tiesības vairākās iepirkuma daļās un darbi jāveic vairākos objektos vienlaicīgi, gan arī gadījumā, ja darbu organizāciju kādā no objektiem ietekmētu cita objekta būvdarbi (piemēram – Konkursa 14. daļas objekta būvdarbi un pieejamība ir tieši atkarīga no Konkursa 13. daļas objekta būvdarbiem, kā līdzīgi arī 4. un 8. daļas un 18. un 19. daļas būvdarbi). Tāpat, darbu uzsākšanas termiņu nobīdes radītu mazāk vienlaicīgus satiksmes ierobežojumus Rīgas valstspilsētā. 
Atbilde:
Komisija skaidro, ka faktiskais darbu uzsākšanas datums, tāpat kā konkrēts darbu izpildes gala datums tiks noteikts un norādīts katrā noslēgtajā līgumā. Šobrīd šādu konkrētu datumu nav iespējams norādīt, jo darbu faktiskais uzsākšanas laiks ir atkarīgs no konkrētā līguma noslēgšanas datuma, kas savukārt ir neatraujami saistīts ar līgumslēgšanas tiesību piešķiršanas brīdi un finansējuma saņemšanu. Vienlaikus būtiskākais – katram ieinteresētajam pretendentam līguma izpildē ir jāņem vērā konkrētajā daļā noteiktais būvdarbu izpildes ilgums.
Pretendentam, sagatavojot piedāvājumus ir kritiski jāizvērtē savas iespējas un jāņem vērā visi iespējamie riski, īpaši, ja tas piesakās uz vairākām Konkursa iepirkuma daļām – pirms tam ar pienācīgu rūpību jāizvērtē savas iespējas, tostarp, vai līgumslēgšanas tiesību iegūšanas gadījumā vairākās (vai pat visās) daļās, uz ko pieteicies, spēs nodrošināt kvalitatīvu iepirkuma līguma izpildi.



2.jautājums:
Konkursā ir šādas iepirkuma priekšmeta daļas, t.sk.:
13. daļa – “Brīvības gatves seguma atjaunošana posmā no Juglas ielas līdz Jaunciema pārvadam”;
14. daļa – “Seguma atjaunošana tiltam pār Juglu Brīvības gatvē”.
Vēršam Pasūtītāja uzmanību uz to, ka gan Konkursa 13.daļas, gan Konkursa 14.daļas seguma atjaunošanas būvdarbu zonas atrodas vienā ielas posmā – Brīvības gatve no Juglas ielas līdz Jaunciema pārvadam un būtībā ir neatdalāmi ielas posmi, jo Konkursa 14.daļas darba zona atrodas Konkursa 13.daļas zonas posmā (pa vidu). Pretendenta ieskatā ir iespējama situācija, ka katrā no iepriekš minētajām iepirkuma priekšmeta daļām tiesības veikt seguma atjaunošanas darbus var iegūt dažādi pretendenti, kas, ņemot vērā, ka abos objektos darbus būs jāveic vienlaicīgi, var apgrūtināt katra atsevišķā objekta darbu plānošanu, organizēšanu un izpildi. Turklāt, tas viennozīmīgi negatīvi arī ietekmēs izbūvētā seguma ilgmūžību, jo nevienas seguma šķērsšuves vietā veidosies četras seguma šķērsšuves.
Pamatojoties uz iepriekš minēto un, ņemot vērā to, ka Konkursa 14.daļā ir jāveic tikai frēzēšana un karstā asfalta AC 11 surf PMB S-I dilumkārtas būvniecība 4cm biezumā ar marķējuma uzklāšanu, ko var veikt vienlaidus ar Konkursa 13.daļas identiskajiem darbiem, lai uzlabotu, gan darbu organizāciju, gan izbūvētā seguma ilgmūžību, ierosinām Pasūtītāju apvienot vienā iepirkuma daļā konkursa iepirkuma priekšmeta 13. un 14. daļu.
Pretējā gadījumā lūdzam Pasūtītāju sniegt skaidrojumu, kādi ir bijuši tā apsvērumi, lai vienas ielas vienlaidus posma seguma atjaunošanas darbus sadalītu divās iepirkuma daļās. 
Kā arī lūdzam Pasūtītāju informēt par situācijas risināšanas kārtību, ja katrā no iepriekš minētajām iepirkuma priekšmeta daļām, seguma atjaunošanas darbus veiks cits izpildītājs, un tie nespēs savstarpēji vienoties par abpusēji izdevīgu darbu organizācijas kārtību, tādejādi ietekmējot pieejamību katram objektam un apdraudot laicīgu līguma izpildi.  Vai arī apstiprināt, ka gadījumā, ja Konkursa 13. un Konkursa 14.daļā seguma atjaunošanas darbus veiks cits izpildītājs, Pasūtītājs spēs nodrošināt, ka netiks ietekmēti katras iepirkuma daļas paredzētie būvniecības termiņi.
Atbilde:
Komisija skaidro, ka Konkursa rezultātā līgumslēgšanas tiesības tiks piešķirtas katrā daļā atsevišķi, attiecīgi arī līgumi tiks slēgti atsevišķi par katru Konkursa daļu.
Katrā līgumā (skat. līguma projekta 8.5.apakšpunktu) plānots noteikt atbildīgās kontaktpersonas gan no pasūtītāja, gan no būvuzņēmēja puses, kas tostarp arī vienosies par darbu organizācijas kārtību un objektu darbu saskaņošanu, gadījumos, kad tas būs nepieciešams. 



3.jautājums:
Atklāta konkursa 1. pielikumā “Tehniskā specifikācija” norādīts, ka, pretendentam, gatavojot cenu piedāvājumu, ir jāizmanto aktuālās VSIA “Latvijas Valsts ceļi” izstrādātās “Ceļu specifikācijas”.
Lūdzam Pasūtītāju apstiprināt, ka visās iepirkuma priekšmeta daļās kā saistviela karstā asfalta dilumkārtām (izņemot zemas intensitātes ceļiem un pieslēgumiem ar AADTj,pievestā <100, māju pagalmos, gājēju un velosipēdu ceļiem u.tml.) ir jālieto ar polimēriem modificēts bitumens saskaņā ar LVS EN 14023, nodrošinot elastīgo atjaunošanos pie 25 °C ≥ 50 % (5.klase), atbilstoši aktuālajām VISA “Latvijas Valsts ceļi” specifikācijām “Autoceļu būvdarbu specifikācijas 2023”. 
[bookmark: _Hlk160623251]Atbilde:
Komisija skaidro, ka pretendentam Finanšu piedāvājums atklātam konkursam jāsagatavo saskaņā ar Konkursa nolikuma 9.pielikumu “Finanšu piedāvājums (forma)” un atbilstoši Konkursa nolikuma 4.3.apakšpunktā noteiktajai kārtībai. Vienlaikus, ņemot vērā, ka Finanšu piedāvājums ir būtiska kopējā piedāvājuma daļa, t.sk. tiek gatavots atbilstoši katrā objektā noteikto Darbu daudzumu sarakstam, pretendents, to iesniedzot apliecina, ka apņemas objektā (atbilstoši Konkursa iepirkuma priekšmeta daļai) noteiktos būvdarbus veikt par savā Finanšu piedāvājumā norādītajām cenām un atbilstoši Konkursa dokumentācijas, t.sk. Tehnisko specifikāciju prasībām, kuru 1.sadaļā “Normatīvās prasības” ir noteikts normatīvais regulējums, kas, veicot darbus ir jāņem vērā, t.sk. aktuālās VSIA “Latvijas Valsts ceļi” izstrādātās “Autoceļu būvdarbu specifikācijas”.
